《重纪五子篇 其三 余宪副曰德》
明代·王世贞

德甫宦不达，衔饥卧西山。散发听樵歌，轻舠弄潺湲。

宁无临川屐，不踏城市间。举世称高节，吾独叹微言。

昔闻双井徒，竭蹶趋险艰。旦夕费雕锼，不救岩石顽。

解曾一决之，浊流遂泛澜。左蠡稍自清，匡庐出孱颜。

遂令洪都瑟，疏越表三叹。正始岂必多，滥觞良亦难。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。